Sinisa Mihajlovic se jkun il-coach ta' Bologna matul l-istaġun li ġej Id-Direttur Sportiv ta' Bologna, Walter Sabatini, ikkonferma li Sinisa Mihajlovic 'se jkun il-coach ta' Bologna matul l-istaġun li ġej ukoll'. Il-coach Serb kien ġie marbut mar-rwol f'Lazio, fost oħrajn, u ntqal li ma kienx kuntent bl-istrateġija tat-trasferimenti fi Stadio Dall'Ara. Madankollu, Sabatini ħabbar li kien intlaħaq ftehim bejn iż-żewġ naħat. "Ninsab kuntent ħafna li Mihajlovic se jkun il-coach ta' Bologna fl-istaġun li ġej ukoll," qal Sabatini. "Huwa se jirrispetta l-kuntratt u jien ċert li hu wkoll kuntent ħafna li se jkun qed jibqa' fit-tmun ta' Bologna bħala coach."